
Magyarország és Németország megújuló energiatermelésének összehasonlító elemzése

Kutatási munkám célterülete a Magyarországon lévő megújuló energiák hasznosításának és felhasználásának összehasonlítása a Németországon alkalmazott megújuló energiaforrások felhasználásával.
Témaválasztásom aktuális és kézenfekvő. A 21. század legnagyobb problémája a kőolajválság és az kőolaj lelőhelyek folyamatos csökkenése, és a folyamatosan növekvő kőolajárak. További probléma a fosszilis tüzelőanyagokból felszabaduló üvegázhatást okozó gázok természetromboló hatása és a szennyezés mértékének folyamatos növekedése, de ezekkel csak érintőlegesen foglalkozom a kutatásom során.
A dolgozat elsődleges célja bemutatni, hogy a 21. században milyen alternatív energiák léteznek a fosszilis tüzelőanyagok kiváltására és, hogy ezeket miként tudjuk hasznosítani, továbbfejleszteni. Kitérek a legelterjedtebb technikák felhasználására, további lehetőségeikre. Mindezek után szemléltetem, hogy miként alkalmazzák Magyarországon ezeket a technikákat sikeresen, esetleg sikertelenül, majd a kapott eredményeket összehasonlítottam a Németországban évek óta sikeresen működő megújuló energia előállítással.
A kutatási munkám végén kapott eredményeket összehasonlítva szemléletes képet kaptam arról, hogy Magyarország nem használja ki a megújuló energiákban rejlő lehetőségeit, holott bizonyos területeken kedvezőbb adottságokkal rendelkezik Németországnál. Az energetikai iparágunk szemléletmódjának megváltoztatásával és beruházásokkal könnyen tudnánk emelni a jelenlegi részarányon, ami a megújuló energiaforrásokat képviseli a villamosenergia termelésünkben.



